Det var derovre, jeg så flyvragdelene. Deromkring.
Hvis det er fra et flystyrt, er der folk, der er døde.
Vi tænkte straks på deres pårørende.
Så vi kontaktede politiet over radioen.
DEN 29. JULI 2015
16 MÅNEDER SIDEN SIDSTE KONTAKT
Breaking news her til morgen om eftersøgningen af MH370...
En flyvragdel er skyllet op
på den franske ø La Réunion i Det Indiske Ocean.
Efterforskere mener, at vragresten på billedet
svarer til en Boeing 777, samme fly som det forsvundne MH370.
Det virkede ægte.
Hvis det er en 777-del, er det MH370.
Der er ingen tvivl. Intet mangler.
Det har også tegn på, at have ligget i vandet i lang tid.
Det er en grusom dag for de pårørende.
Jeg levede i komplet benægtelse af, at flyet var styrtet ned.
Så alt var ved at komme ud af kontrol i mit liv igen.
Fundet af vragresten gjorde, at jeg begyndte at tænke:
"De kommer altså ikke tilbage."
Vi stod over for noget, der tvang os til at acceptere, at de var her.
Vi måtte acceptere, at de ikke kom tilbage. Sådan var det.
Jeg tror ikke, at MH370 styrtede ned i det sydlige Indiske Ocean.
Så første gang jeg så det i nyhederne, tænkte jeg ærligt talt:
"Hvem har plantet det der? Hvem har anbragt den del der?"
Vi har ikke svarene.
Dette er et af de største mysterier i luftfartens historie.
MH370: FLYET, DER FORSVANDT
Det er med et meget tungt hjerte, at jeg må meddele jer,
at et internationalt eksperthold har bekræftet med sikkerhed,
at de flyvragdele, der er fundet på øen Réunion,
rent faktisk stammer fra MH370.
Det er et stort gennembrud i det største luftfartsmysterium i årtier.
Det var en stor nyhed blandt medlemmerne af Den Uafhængige Gruppe.
Det var det første konkrete bevis på...
LUFTFARTSEKSPERT
...at flyet styrtede ned i Det Indiske Ocean.
Området, hvor de tror, at flyet styrtede.
Alle disse hvide prikker forestiller mulige vragrester fra MH370.
Det var rart at finde ud af,
at det bekræftede de teorier, som vi havde været fortalere for.
Indtil da var det eneste bevis på,
at flyet forliste i det sydlige Indiske Ocean, Inmarsat-dataene.
Det bekræftede vragresten, der var skyllet op.
Det var første gang, at der var et uafhængigt bevis for,
at flyet var styrtet ned der, hvor vi nogenlunde havde sagt, at det var.
Fundet af vragresten tog fokus væk fra snyde-scenariet,
som var min teori om, at Inmarsat-dataene var blevet forfalskede
for at få det til at se ud som om, at flyet fløj modsat end det gjorde.
Flyet fløj bestemt ikke nordpå, for her er et stykke af det fysiske fly.
Men da jeg tænkte over det...
LUFTFARTSJOURNALIST
...sagde jeg til mig selv:
"Jeg må være 100% sikker på, at dette stammer fra MH370."
CAMBODJA
Min passion for eventyr, rejser og at løse mysterier
startede, da jeg var helt ung.
Jeg har altid ønsket at besøge alle lande i hele verden...
EVENTYRER
...og lære om dem og hvis der var et uopklaret mysterium,
hvor som helst, ville jeg være den, der løste det.
Jeg var med i en Facebook-gruppe, der diskuterede Malaysia 370,
og jeg ville gerne vide, hvad jeg kunne gøre for at hjælpe.
Så da vingedelen blev fundet, vidste jeg,
at der var flere vragrester derude.
Jeg talte med flere havforskere.
Og sagde: "Jeg vil finde flere vragrester. Hvor skal jeg tage hen?"
De svarede:
"Der er vragrester i Mozambique-kanalen ved Mozambiques kyst.
Tag derhen, måske er du heldig."
Så det gjorde jeg.
Så jeg tog til Vilanculos, en by ved Mozambique-kanalen.
Jeg spurgte folk i Vilanculos, om de havde set nogen flyvragdele.
Så mødte jeg en fyr, der sagde: "Der er faktisk en sandbanke.
Det er der, hvor alle fiskerne henter deres net, bøjer og flydere."
Så jeg fulgte med ham.
Vi gik lidt rundt, og efter cirka 20 minutters søgning,
udbrød jeg pludselig: "Hold da op, hvad er det?"
Så jeg går derhen,
og det er en grå trekant, og der står: "Må ikke betrædes" på den.
MÅ IKKE BETRÆDES
Jeg holdt den i mine hænder.
Og det var i det øjeblik, at jeg vidste...
...i mit hjerte og i mit sind, at det var et stykke af Malaysia 370.
Der er nyt i forbindelse med vragresten,
der blev fundet ud for Østafrika, som muligvis stammer
fra det forsvundne Malaysia Airlines fly 370.
De malaysiske myndigheder gentog i dag, at billederne beviser,
at det sandsynligvis stammer fra en Boeing 777.
Amerikaneren, der fandt den, fortæller os mere nu.
Det er helt sikkert fra et fly.
Det kunne stamme fra en Boeing. Det kunne stamme fra en 777.
Det kunne stamme fra Malaysia 370.
Ud fra de viste billeder er der en stor sandsynlighed for,
at flyvragdelene stammer fra en Boeing 777.
Jeg skulle tage til Mozambique for at lede efter vragrester.
Det gjorde jeg, og fandt det.
Havforskere havde også fortalt mig, at det bedste sted var Madagaskar.
Så jeg tog dertil for at finde flere vragrester.
Blaine Gibson har fundet mindst 20 stykker vragrester.
Syv af stykkerne er blevet vurderet, som værende fra MH370 med stor sikkerhed.
Yderligere ti stammer med stor sandsynlighed fra flyet.
Dette er bestemt det vigtigste stykke, der er blevet fundet.
Blaine Alan Gibson havde udvist en utrolig evne til at finde vragrester.
Noget ingen andre havde været i stand til.
Som den eneste kan han rejse ud,
gå en tur langs stranden og hive en vragrest op.
Denne vragrest, som vi mener er fra Malaysia 370...
Ja. se.
Du godeste.
Han er nu den,
der har fundet størstedelen af de fundne MH370-vragrester.
Størstedelen af de fysiske beviser i forbindelse med MH370 stammer fra én fyr.
Han er en moderne Indiana Jones,
der har brugt over to år, på at rejse rundt i verden
for at finde svar om det malaysiske fly.
Det virkede let for Blaine. Jeg blev nødt til at stille spørgsmålet:
"Hvordan er det muligt?"
Hvis jeg havde ret i,
at MH370 var et russisk komplot, der skulle få det til at se ud,
som om flyet var gået ned i det sydlige Indiske Ocean,
så var det underforstået, at vragresterne var en del af det komplot,
og var plantet af nogen, der arbejdede for russerne.
Det ville ikke være første gang,
at russerne plantede falske flyvragdele for at vildlede efterforskerne.
Korean Airlines fly nummer 007 med 269 personer ombord
var på vej fra New York til Seoul via Alaska og Tokyo.
Udenrigsministeriet oplyser, at flyet blev skudt ned nær den sovjetiske ø Sakhalin.
I 1983 skød sovjetterne et koreansk passagerfly ned over japansk farvand.
Ifølge japansk radioovervågning blev de sovjetiske jetfly styret fra jorden.
Det er nu et kapløb mod tiden for at finde den sorte boks.
Mens de amerikanske og japanske myndigheder ledte efter flyvraget,
plantede sovjetterne falske lydsignaler på havbunden for at vildlede indsatsen.
Er det muligt, at dette kunne være noget lignende?
Mon det ville være muligt at finde nogen beviser,
der knyttede Blaine til Rusland?
Der var utroligt nemt at finde en forbindelse mellem Rusland og Blaine.
Jeg fandt registreringsoplysningerne om,
at han havde oprettet et firma sammen med to
forretningspartnere fra Rusland i begyndelsen af 90'erne.
Han havde været der, da Sovjetunionen kollapsede.
Han kunne tale flydende russisk.
Så på dette tidspunkt havde han i årtier haft forbindelser til Rusland.
Jeg tror ikke,
at Jeff Wise ville beskylde mig for at være en russisk spion på Netflix.
Han har absolut ingen belæg for det, og han ved,
at det ville være yderst alvorlige injurier.
Første gang jeg hørte om Blaine, var da han fandt sin første vragrest.
Det er en virkelig sjov historie.
Han sejler til en strand og tænker: "Måske er der vragrester her."
Efter to timer finder han vragrester
og tilfældigvis er alle de engelsktalende medier også der.
Sært, ikke?
Hvor pudsigt. Langt væk fra alting på en øde strand.
Værsgo, det er Blaire.
Jeg er blevet beskyldt for helt forfærdelige ting.
De er så latterlige, at det er helt til grin.
Jeg er blevet beskyldt for at være en amerikansk spion,
en russisk spion, en kinesisk spion, en international organhandler,
en international sexhandler.
Simpelthen hvad som helst. Det er fuldstændigt latterligt.
Jeg havde ikke noget bevis på,
at han havde forbindelse til Ruslands militære efterretningstjeneste
eller havde plantet vragresterne.
Men jeg var ikke den eneste, der mistænkte Blaine.
PARIS, FRANKRIG
Blaine Gibson blev kongen af vragrester på Afrikas østkyst.
Men jeg tillægger ikke det, han finder, nogen troværdighed. Det er helt sikkert.
FORFATTER & UNDERSØGENDE JOURNALIST
I den australske rapport om disse vragrester,
siger de, at disse stykker
med stor sandsynlighed er fra MH370.
"Med stor sandsynlighed" betyder at de ikke har været i stand til
at bevise at de stammer fra MH370.
Så de kan kun gætte på, at det er muligt, fordi det ligner et stykke af et fly.
Men på trods af det
havde myndighederne bekræftet, at flaperonen stammede fra MH370.
Det var det første stykke vragrest, og blev fundet på stranden på øen Réunion.
Så jeg ville meget gerne se nærmere på det.
Jeg begyndte at undersøge det nøje.
Det første, jeg hørte fra en kilde i efterforskningen,
var, at den manglede dets ID-plade.
En metaldel som enten er nittet eller limet med en meget speciel mastiks,
og som naturligvis forventes at kunne modstå alle former for belastning,
lufttryk, luftfugtighed, varme og kulde.
Jeg opdagede, at der kun er ét tilfælde,
hvor man fjerner ID-pladen fra en flydel,
og det er, når flyet bliver ophugget.
Det faktum, at den manglede, var enormt alarmerende,
og burde straks have fået en til at tænke: "Den må stamme fra et ophugget fly"
Da det gik op for efterforskerne, at de manglede denne ID-plade,
sagde de: "Det er lige meget, vi skal nok finde andre referencenumre,
som kan hjælpe os med at identificere, hvor denne vragrest stammer fra."
De sagde, at adskillige serienumre,
der blev fundet på flaperonen, blev sendt til producenten
for at forsøge at finde registeroplysninger i fabrikkens arkiver.
Jeg vidste fra en intern kilde i efterforskningen,
at de havde sendt 12 numre,
og at der ud af de 12 kun var ét serienummer, der matchede.
Kun et?
Da jeg hørte det, tænkte jeg: "Hvad?"
Det er ikke godt nok
til at fastslå med sikkerhed, at denne flaperon stammer fra MH370.
Men ikke desto mindre
blev det bekræftet, at flaperonen stammede fra MH370.
Et internationalt eksperthold har bekræftet med sikkerhed,
at flyvragdelene rent faktisk stammer fra MH370.
Forbindelsen mellem vragresterne og flyet...
Efter hvad vi har fået at vide,
er den ret vag. "Det er den samme type maling som flyets."
SAMMENLIGNING AF MALING
Eller når de siger:
"Det var det eneste flystyrt i området, så det må være det fly."
Beviset på, at der var en forbindelse mellem vragresterne
og flyet virkede ikke overbevisende.
DEN 2. DECEMBER 2016
1.000 DAGE SIDEN SIDSTE KONTAKT
MADAGASKAR, DET INDISKE OCEAN
Det var gået 1.000 dage siden MH370 forsvandt,
og vi besluttede os for at tage til Madagaskar med Blaine.
Det var inspirerende, at Blaine fandt vragrester.
Mange kan ikke lide Blaine. For mit vedkommende,
har han altid respekteret de pårørende og det vi havde brug for.
Det er meget uretfærdigt, som Blaine er blevet behandlet.
Jeg tror, at hans intentioner er gode.
HUSTRU TIL MH370-PASSAGER
Det er skønt, hvis han vil fortsætte med at søge så længe som muligt.
Må Gud velsigne Blaine.
Da vi som pårørende selv tog til Madagaskar
for at lede efter vragrester...
...havde jeg blandede følelser.
En slags sorg, vrede...
en slags...
SØN AF MH370-PASSAGER
...frygt.
Og følelsen af...
... at savne ...
...min mor.
Jiang Hui.
- Det samme sted. - Samme sted.
MH370-bugten.
Det er det samme.
Da jeg holdt vragresten i mine hænder, tænkte jeg:
"Dette er formentlig den ting,
der var tættest på min mor i hendes sidste øjeblik."
Det er en interessant del.
Ja.
I løbet af de sidste to år
har man brugt alle midler på at lede, hvor flyet højst sandsynligt befinder sig,
ifølge satellitbilleder fra det britiske firma Inmarsat.
Et 120.000 kvadratkilometer stort område i det sydlige Indiske Ocean.
Men man har intet fundet der endnu.
Eftersøgningen stod på i meget lang tid. Vi havde søgt i over to år.
Jo længere tid vi ledte,
jo mere sikre blev vi på, at vi ville finde det.
Jeg mødtes med pårørende.
Jeg havde stor medfølelse med det, de gik igennem.
Jeg prøvede på at forsikre dem om, at vi gjorde alt, hvad vi kunne,
for at finde flyet og få deres nærmeste hjem.
Så vi måtte være vedholdende. Vi blev nødt til at fortsætte.
Det er muligt, at de virkelig ønskede at fortsætte. Men...
Der var ingen chance for, at de nogensinde ville finde flyet.
Aldrig i livet. Flyet er der ikke.
Mysteriet var stadig uopklaret. Vi vidste ikke, hvad der var sket.
Det kunne stadig være piloten. Det kunne stadig være flykaprere.
Det næste der sker, var en kæmpe overraskelse.
Ifølge en spritny ny rapport
tyder det på, at piloten, der fløj det forulykkede MH370-fly,
fløj en lignende rute på en hjemme-flysimulator en måned før.
Næsten helt fra starten af,
vidste vi, at kaptajnen havde en flyvesimulator i sin kælder.
Jeg har lavet denne YouTube-video.
Mange piloter elsker at flyve,
så det er slet ikke usædvanligt, at Zaharie havde en flysimulator.
Men hvis han fløj præcis den samme rute i simulatoren,
som det viste sig, at flyet havde fløjet, er han nok ikke uskyldig.
Under efterforskningen
blev harddiske fra hjemme-flysimulatoren, der tilhørte MH370-piloten,
beslaglagt af politiet, som overdrog dem til FBI.
FBI foretog derefter en grundig analyse af disse harddiske
og fandt datapunkter. Ifølge...
FBI havde altså vidst det, lige siden de fik simulatordataene.
Men kom først i medierne to år senere.
Den gule linje er den formodede rute, som flyet formodentlig tog.
Den røde linje er den rute, der var på flysimulatoren.
Simulatorens datapunkter indikerer,
at flyet fulgte en rute op gennem Malacca-strædet
og så ind i det sydlige Indiske Ocean, Indtil der ikke var mere brændstof.
Dette er muligvis det hidtil stærkeste bevis.
Da disse beviser kom frem, vakte det helt sikkert stor opsigt.
Mange mente, at dette var et afgørende bevis.
KAPTAJNEN GJORDE DET
Men det var ikke helt, som det så ud til at være.
Ja, flyet i simulatoren fløj op gennem Malacca-strædet,
men så ser det ud til, at flyets retning blev ændret manuelt.
Han ændrede dets position ved at tage markøren
og flytte den på et slags globalt kort, ned i det sydlige Indiske Ocean.
Han fløj faktisk ikke ind i det sydlige Indiske Ocean.
Han placerede den blot der,
i virkeligheden flere hundrede kilometer væk fra søgeområdet.
Så som med alt andet i denne sag kan man se, hvad man ønsker at se.
Pilotens rute i flysimulatoren var...
Selvom flysimulatordataene alene ikke beviser så meget...
FBI UNDERSØGTE PILOTENS HARDDISK
...så stemmer de i hvert fald ret godt overens med de overordnede fakta.
Det er meget mærkeligt, at en flysimulation skulle ende med
at løbe tør for brændstof i det sydlige Indiske Ocean.
Simulatordataene er ikke hele historien.
Det er blot én brik i puslespillet, der passer.
Vi talte med pårørende her til morgen om nyheden,
og de er frustrerede over den.
Da hændelsen skete,
blev pilotens flysimulator beslaglagt af FBI i hans hjem.
Folk må forstå, at FBI havde disse oplysninger før alle andre.
Så et par år senere:
"Nå ja, den samme rute, som han fløj, er på pilotens flysimulator."
FBI var ude på noget.
For mig er det endnu et bevis på, at USA er involveret.
FBI gav aldrig noget til den officielle efterforskning i Malaysia,
eller til de franske dommere. Ikke én eneste rapport.
Så vi vil gerne vide, hvad de gjorde.
FBI er jo ikke ligefrem kendt for deres åbenhed.
Men i dette tilfælde...
GHYSLAINS ADVOKAT
...er der tale om en anmodning om et retssamarbejde,
som led i en retslig undersøgelse, der er omfattet af fortrolighed.
Det er temmelig skandaløst, at vi i en sag som denne
er vidne til så megen ond tro og så megen tavshed. Virkelig.
Jeg tror, at Malaysia var en slags "medhjælper" i dette narrativ.
De blev holdt opdateret, men tav om det af en eller anden grund.
Det var USA, der ledte efterforskningen siden dag ét.
Det var Storbritannien, der lokaliserede flyet med Inmarsat.
Fint.
Og Australien står for søgningen.
Alle er afskåret. "Kom videre, der er intet at se her."
Intet. Nul og niks.
Som journalist stoler man selvfølgelig på myndighederne.
Ens første indskydelse er ikke, at disse mennesker lyver for en.
For mit vedkommende var problemet med denne officielle historie om,
at flyet styrtede ned i det sydlige Indiske Ocean,
som alle forventedes at tro på,
at der stort set ingen beviser var.
Hvis man skal tro den officielle historie,
så fløj MH370 fløj over seks forskellige landes luftrum,
nemlig Vietnam, Thailand, Malaysia, Indonesien, Indonesien, Singapore
og til sidst Australien.
Men ikke ét eneste af disse lande har været i stand til at fremskaffe
radarbilleder af MH370.
På trods af at Malaysia sagde:
"Vi så, at MH370 lavede en U-vending."
Her er, hvad de fortalte os efter en uge:
"Vores militære radar så flyet den nat, flyve tilbage over Malaysia."
Men vi har intet bevis for, at malaysierne virkelig så flyet
på radaren den nat.
- Det er helt kaotisk. - Bestemt ikke.
Selv for de vigtigste punkter er der ingen beviser.
Så hvorfor tro på den officielle historie, når de tilbageholder vigtige beviser?
Undskyld mig, hr.
En anden ting, som jeg fandt meget interessant,
var, at MH370 tilsyneladende fløj over
en flyvebase ved navn Butterworth, som er under australsk kommando.
Hvordan kan man tro på,
at et vildfarent B777-fly ville kunne flyve over en luftbase,
uden at det straks udløser en øjeblikkelig opsendelse af jetfly,
en form for intervention, en slags alarm?
Nej, slet ikke. Der sker ikke noget.
Og alt dette er endnu mere ufatteligt,
når man ved, at der på det tidspunkt,
hvor MH370 forsvandt,
var der to store militærøvelser i gang
i Det Sydkinesiske Hav, hvor USA var involveret.
Så der var faktisk
en enorm samling af militære magter i det område.
Det er helt utænkeligt, at man i vore dage kan miste en B777.
Og det er endnu mere utænkeligt,
at det sker i et så overvåget område.
Det er fuldstændigt usandsynligt.
Så det eneste, vi kan støtte os til for at fastslå
at flyet forliste i det sydlige Indiske Ocean,
er udsvingene i dataene fra Inmarsat.
Så spørger man selvfølgelig sig selv: "Hvem er Inmarsat?"
Det interessante er,
at de faktisk har en særlig afdeling kaldet Inmarsat for Staten...
STATSLIGE KOMMUNIKATIONSTJENESTER
...som leverer tjenesteydelser til militæret i de største magter i verden.
Inklusive USA.
Så når man forstår, hvor tætte Inmarsat og den amerikanske regering er,
er det så svært at forestille sig, at de data, som Inmarsat leverede,
faktisk var opfundne eller konstruerede
for at dække over, hvad der i virkeligheden skete med MH370?
Jeg tror ikke, at MH370 tog en U-vending.
Uanset hvad der skete, skete det i Det Sydkinesiske Hav.
Og det var jeg ikke ene om at tro.
FLORIDA, USA
Jeg vidste, at jeg havde fundet beviser i Det Sydkinesiske Hav.
Jo mere jeg søgte, jo flere vragrester fandt jeg.
Så jeg er sikker på,
at MH370 forliste ud for Vietnam.
På det tidspunkt havde jeg allerede kontaktet Malaysia Airlines.
Jeg forsøgte at opsøge mange, for at fortælle, at vragresterne fandtes.
Ingen lyttede til mig.
Så kontaktede Florence mig. Vi talte om MH370.
Hun spurgte om min mening, og jeg fortalte om mit fund.
Jeg sagde: "Husk, at en arbejder fra en boreplatform
sagde, at han så ild på himlen den nat."
Cathay Pacific-piloterne sagde, at de så et stort område med vragrester.
Hvad skete der med dem? Hvor er de beviser?
Da jeg talte med Florence, sagde hun: "Jeg har talt med mange,
og de siger alle det samme."
Dette var blot endnu en stemme,
der fortalte mig, at der må være tale om en slags mørklægning af,
hvad der virkelig skete i det område den nat.
På det tidspunkt spekulerede jeg på:
"Hvad kunne være grunden til, at MH370 var midtpunktet
i det største mysterium nogensinde inden for civil luftfart?"
Så jeg undersøgte flyets last nøje.
Det, jeg fandt, var meget interessant.
Det var 2,5 tons elektronik,
der var registreret som walkie-talkies, radiotilbehør og andre småting.
Denne last var blevet leveret
med eskorte og læsset ombord på MH370 den samme aften
uden at være blevet skannet.
Det var meget mærkeligt.
INGEN SKANNERE TIL RÅDIGHED
Vi ved alle, at Kina var meget ivrig efter at erhverve
meget følsom amerikansk teknologi
inden for overvågning og hemmelig droneteknologi
Sådan noget kunne være afgørende for,
hvad der skete med MH370.
Måske fandt USA ud af i sidste øjeblik, At MH370 i virkeligheden transporterede
en mistænksom last til Kina
og gjorde alt, hvad de kunne, for at forhindre lasten i at nå frem.
Det var der, jeg huskede, at Ghyslain fortalte mig,
at to amerikanske AWACS-fly var involveret.
AWACS: NATOS "ØJNE PÅ HIMLEN"
Jeg vidste ikke, hvad jeg skulle med det, indtil jeg mødtes med en,
angående en helt anden samtale, der var relateret til MH370.
Denne kilde var tilfældigvis tidligere en del af USA's flyvevåben.
Han sagde: "Nåh, AWACS-flyene."
De er fantastiske til at blokere."
Jeg tror at det var der, at sandheden gik på for mig.
Fordi jeg indså, at AWACS-flyene
var i stand til at blokere MH370's kommunikationssystem fuldstændigt,
og få det til at forsvinde fra flyveledernes skærme.
Så nu havde jeg endelig
en teknisk forklaring på, hvordan og hvorfor
MH370 pludselig forsvandt.
Jeg forsøgte at samle alt dette
i et slags hypotetisk scenarie,
der beskrev, hvad der kunne være sket med MH370.
TEORI TRE INTERVENTIONEN
DEN 7. MARTS, KLOKKEN 23.20
Så vi ved, at den aften,
var denne meget mystiske og meget mistænkelige last,
som ikke var blevet scannet,
og som var blevet leveret med eskorte...
...blevet læsset ombord på MH370.
Flyet afgår som planlagt, 41 minutter efter midnat.
Flyet når dets marchhøjde.
Malaysia 370, opretholder niveau tre-fem-nul.
Alt er helt, som det plejer.
Klokken 01.19 om natten
bliver MH370 bedt om at skifte over til vietnamesisk luftrum.
Malaysia 370 kontakt Ho Chi Minh 120 decimal 9. Godnat.
Kaptajn Zaharie kvitterer med sit nu berygtede "godnat".
Godnat, Malaysia 370.
MH370 kommer nu ind i et ingenmandsland,
hvilket er det perfekte tidspunkt til at udføre en intervention.
Det er muligt, at i det øjeblik,
skrider de to amerikanske AWACS til handling
og blokerer MH370...
...så det forsvinder fra radaren.
Nu kan MH370 ikke kommunikere.
Måske modtager det en ordre fra AWACS om at lande
et sted i nærheden.
Da kaptajn Zaharie modtager ordren, er det muligt, at han siger: "nej".
Han accepterer ikke ordren.
Jeg tror, at han bare fortsatte sin planlagte rute til Beijing.
Spændingen må have fortsat med at stige,
eftersom Zaharie nægtede at følge ordren.
Omsider nærmer MH370 sig det kinesiske luftrum.
Så AWACS-flyene er nødt til at trække sig.
Og, hvor forfærdeligt det end kan virke,
skal de stadig forhindre flyet og dets dyrebare last
i at nå frem til Beijing.
Så enten ved et missilangreb eller en kollision i luften,
mødte MH370 således dets skæbne.
Jeg vil gerne være den første til at sige, at det lyder meget usandsynligt,
og at der stadig er nogle løse ender.
Men jeg tror, at jeg er meget tættere på sandheden end den officielle version.
Det vigtigste ved mit arbejde har været at bevise,
at den officielle historie var opspind.
Jøsses.
LUFTFARTSEKSPERT
Jeg vil helst ikke tale om Florence eller Jeff
eller disse konspirationstilhængere. De forstyrrer bare så meget.
Jeg har set folk som Florence få enormt meget omtale for sin bog.
Alverdens interviews. I alverdens aviser.
Det er folk, der ikke rigtig forstår fakta og data.
Beskyldningerne om, at Inmarsat skulle have
forfalsket eller ændret dataene, er ganske enkelt forkerte. Data er data.
Jeg forstår ikke, hvorfor nogen tror, at vi ønsker at forfalske eller ændre data
i forbindelse med dette.
Sådan noget gør vi ikke, og at beskylde nogen for det,
synes jeg er er smertefuldt. Ja, det påvirker mig.
Teorien om, at flyet blev skudt ned i Det Sydkinesiske Hav... Nej.
Der ville være vragrester over hele Det Sydkinesiske Hav, i Thailandbugten...
Det ville betyde, at radaren, der vender rundt, er forkert.
Og at Inmarsat-dataene er forkerte.
Det benægter stort set alle de beviser, der findes.
Det er umuligt at få Kina, USA, Australien, England,
Malaysia og Vietnam til at indgå i
ét stort komplot for at dække over, hvad der skete.
De er altså ikke venner.
De skal nok sladre. De vil tale over sig.
Så det er helt umuligt. Det skete virkelig ikke.
Jeg tror desværre,
at nogle mennesker var så optaget af deres egne små teorier og dagsordener,
at de tilsyneladende har mistet sagligheden.
Og det er trist.
Jeff Wise er her i studiet med mig. Tak, fordi du er her.
Tror du virkelig, det fløj til Kasakhstan?
Med risiko for at lyde flabet...
TIDLIGERE MH370-EFTERFORSKNINGSLEDER
...meninger er som røvhuller, alle har et.
Klip det fra, tak. Men det er sandt.
Jeg har hørt alle slags teorier, alle slags konspirationsteorier.
Jeg synes bare, at det er irriterende og mærkeligt,
at folk på trods af beviserne,
finder på de mest bizarre og vanvittige konspirationsteorier.
DEN 17. JANUAR 2017
2 ÅR, 10 MÅNEDER SIDEN SIDSTE KONTAKT
Søgningen efter det malaysiske fly er slut.
Det forsvandt for næsten tre år siden. Efterforskerne har i nat
officielt indstillet indsatsen for at finde flyet med 239 personer ombord.
Vi må indstille eftersøgningen, indtil der foreligger troværdige beviser.
Det var et meget smertefuldt øjeblik for alle de pårørende,
for vores håb var i høj grad knyttet til dette,
at eftersøgningen fortsatte. Jeg følte mig fuldstændig knust.
Røst 370, en støttegruppe for pårørende, har i en meddelelse sagt:
"Passagerfly må ikke bare forsvinde sporløst."
Hvordan kan en så lang eftersøgning ikke give noget resultat?
Ikke engang... Altså nul og niks.
Vi havde det meget dårligt over det.
Vi havde været så engagerede i så lang tid.
At det i sidste ende mislykkedes, påvirkede os alle.
Vi sørgede, og vi følte, at vi havde svigtet familierne.
SVAR TIL OS, BETYDER SIKKERHED FOR DIG.
SØG I DAG, FOR EN BEDRE FREMTID
Sådan vil vi altid føle, indtil det fly er blevet fundet.
Der er stadig 239 sjæle ombord, som skal hjem.
DEN 17. JANUAR 2017
DEN 30. JULI 2018
4 ÅR, 4 MÅNEDER SIDEN SIDSTE KONTAKT
Efterforskerne offentliggjorde i nat deres rapport om Malaysia 370's forsvinden.
Efterforskningsholdet siger, at den Boeing 777 var luftdygtig.
Piloten var meget dygtig
og viste ingen tegn på stress eller adfærdsændringer.
De kan ikke udelukke, at en tredjepart har foretaget en ulovlig indgriben.
Vi er ikke i stand til med sikkerhed at fastslå
årsagerne til, at flyet afveg fra dets planlagte rute.
SIKKERHEDSUNDERSØGELSESRAPPORT
DET KAN KONKLUDERES, AT HOLDET IKKE ER I STAND TIL AT FASTSLÅ
DEN REELLE ÅRSAG TIL MH370'S FORSVINDEN.
Det er så frustrerende, at hver gang vi kommer til et møde som dette,
er der ingen, der kan besvare vores spørgsmål.
Det eneste gode, der skete,
var, at de holdt op med at beskylde kaptajn Zaharie
for at have styrtet MH370 ned.
Til sidst stoppede selv den officielle efterforskning med at beskylde piloten.
Det nævnes ikke mere.
Den eneste konklusion er, at det ikke var piloten. Tydeligvis ikke.
Den officielle malaysiske efterforskning er slut.
De har intet svar, men er alligevel færdige.
Det er det gode ved det franske retssystem.
De kan ikke stoppe, de må ikke stoppe,
før end sandheden er fundet. Det er godt, og fungerer for os.
Jeg stopper heller ikke, før vi har et svar.
Hvis det tager ti år, så tager det ti år.
Det, som gør MH370 til en besættelse, er, at det er utroligt vigtigt.
Vi taler om hundredvis af menneskeliv og om hele verdens luftfartssystem.
Så det er meget vigtigt.
Gjorde MH370 mig vanvittig? Ja! Men det blev det nødt til at gøre.
Det er vigtigt. Det var godt.
Det er rimeligt at antage, at MH370's forsvinden var en bevidst handling.
Og en del af mysteriet er: "Hvem gjorde det?"
Selvom jeg gerne vil vide det, får vi det nok aldrig at vide.
Det må vi bare leve med.
En anden del af mysteriet er: "Hvor er det?"
Det er et spørgsmål med et definitivt og konkret svar.
Fordi eksistensen af dette fly er en fysisk realitet.
Det findes et sted.
Og alle ønsker det samme. Alle ønsker at finde MH370.
For alle disse pårørende, der har levet i uvished siden det skete,
ser det ud til, at denne tilstand af uvished kommer til at fortsætte.
Vi må finde svarene til de pårørende.
Vi må finde svarene til alle flypassagerer.
Vi må bevise, at et fly ikke bare kan forsvinde.
Vi skylder dem beviset. Vi skylder dem en forklaring.
Vi skylder dem den afslutning.
Jeg ved ikke, om jeg nogensinde, kan lægge det bag mig.
Jeg vil forsøge, så længe jeg kan, at finde min mor,
og finde ud af, hvad der skete.
Jeg tror, at der findes folk derude, som ved noget, som kender sandheden.
Vi er her stadig og venter på svar. Vi vil have svar.
Det er meget svært at tro, at vi vil få svar på, hvad der skete.
Jeg lovede ham fra dag ét,
at jeg ville få ham hjem, at jeg ville finde ham.
Men det har jeg ikke.
Og indtil jeg gør det, får jeg ikke fred.
Ja, vi er stadig håbefulde. Vi giver aldrig op.
Vi vil aldrig nogensinde miste håbet, uanset hvad der sker.
Vi fortjener at kende sandheden.
Mine børn fortjener at kende sandheden.
Tekster af: Kathrine Bastías-Bech